పి.వి. కామరాజ్

పి.వి. కామరాజ్  ఒక భారతీయ క్రీడాకారుడు. ఇతడు తమిళనాడు రాష్ట్రం పుదుక్కోటైకి చెందినవాడు.  1979 ఆసియా అథ్లెటిక్స్ ఛాంపియన్షిప్స్‌లో హర్‌కమల్‌జిత్ సింగ్, ఉదయకృష్ణ ప్రభు, పియారా సింగ్‌లతో 4 × 400 మీ రిలే పోటీలో పాల్గొని కాంస్య పతకం సాధించాడు.
విశేషాలు
కామరాజ్ రైల్వే శాఖలో ఛీఫ్ రిజర్వేషన్ ఆఫీసర్‌గా పని చేసి రిటైర్ అయ్యాడు. నేషనల్ ఇంటర్ స్టేట్స్ మీట్లలో, ఇండియన్ నేషనల్స్ ఒపెన్ ఛాంపియన్షిప్స్‌లలో తమిళనాడు తరఫున పాల్గొని 400 మీ హర్డిల్స్‌లో స్వర్ణ, కాంస్య, రజత పతకాలు గెలిచాడు. పాటియాలాలోని నేషనల్ ఇన్‌స్టిట్యూట్ ఆఫ్ స్పోర్ట్స్‌లో కోచ్‌గా శిక్షణ పొంది తమిళనాడు టీముకు శిక్షకునిగా సేవలను అందించాడు. 

ఇతడు 2022, ఆగష్టు 8న తీవ్రమైన గుండెనొప్పితో బాధపడుతూ చెన్నైలో తన 68వ యేట మరణించాడు. ఇతనికి భార్య, ఇద్దరు కుమారులు ఉన్నారు.

 పతకాలు 
అంతర్జాతీయ పోటీలలో ఇతడు గెలుచుకున్న పతకాల వివరాలు ఈ క్రింది విధంగా ఉంది.
+ సంవత్సరం  పోటీ  ప్రదేశం  స్థానం  ఈవెంటు  నోట్స్ 1979  ఆసియా ఛాంపియన్షిప్స్ టోక్యో, జపాన్ 3వ  4 × 400 మీ రిలే.  3:11.8	

 మూలాలు 

వర్గం:ఆసియా అథ్లెటిక్స్ ఛాంపియన్‌షిప్స్‌లో పతకం సాధించిన భారతీయులు
వర్గం: తమిళనాడు క్రీడాకారులు
వర్గం:2022 మరణాలు